L-uffiċċju tal-eks Prim Ministru Joseph Muscat f'Sa Maison ingħaddu lilu bħala parti mill-pakkett miftiehem miegħu. Ikkonferma dan il-Prim Ministru Robert Abela wara li kien mistoqsi mill-ġurnalisti waqt konferenza tal-aħbarijiet li matulha ħabbar li kull ħaddiem u student f'Malta se jirċievi ċekk ta' €100 id-dar, filwaqt li l-pensjonanti u n-nies fuq il-benefiċċji soċjali se jirċievu €200. Fl-istess ġurnata li l-Pulizija wettqet tfittxija fid-dar tal-eks Prim Ministru Joseph Muscat, il-Pulizija fittxet ukoll l-uffiċċju tiegħu f'Sa Maison fil-Furjana, b'rabta mal-investigazzjoni li għaddejja dwar il-ftehim tal-isptarijiet ta' Vitals Global Healthcare. Fit-tweġiba tiegħu Abela naqas milli jidħol f'ħafna dettall u qal biss li jikkonferma li l-uffiċċju kien parti mill-pakkett li kien maqbul fl-2019. Sorsi qalu lil Newsbook.com.mt li l-Prim Ministru Robert Abela jaf kien infurmat bir-raid erbat ijiem qabel seħħ. Minn naħa tiegħu Abela ċaħad li kien infurmat filwaqt li qal anke bħala Prim Ministru m'għandux dritt li jintervjeni jew ikun jaf dwar l-investigazzjonijiet. Muscat kien irreżenja f'Jannar tal-2020 wara ġimgħat sħaħ ta' protesti wara li kien ġie arrestat in-negozjant Yorgen Fenech u kien ġie akkużat b'kompliċità fl-assassinju tal-ġurnalista Daphne Caruana Galizia. Joseph Muscat ħa €120,000 wara li spiċċa minn PM – rapport L-uffiċċju ta' Muscat jifforma parti mill-bini ta' Transport Malta f'Sa Maison iżda għandu entratura separata. It-tfittxijiet wasslu għar-reazzjoni ta' Joseph Muscat li kien ippubblika żewġ filmati tiegħu fuq Facebook li matulhom ta' l-ispjega tiegħu u fejn qal li se jibqa' jiddefendi lilu nnifsu bil-qawwa kollha. Muscat ħa €60,000 f' "konsulenzi" minn kumpanija qrib il-VGH – rapport KUN MINN TAL-EWWEL LI TIRĊIEVI L-AĦĦAR AĦBARIJIET Niżżel l-App ta' Newsbook